stanford-oval/wikipedia huggingface dataset:
Annalena Baerbock
Tausta

Baerbockin vanhempien ammatit olivat insinööri ja sosiaalipedagogi. Perhe asui maaseudulla Annalenan kahden siskon ja kahden serkun kanssa. Nuorena hän oli aktiivinen urheilija, joka on voittanut trampoliinivoimistelun Saksan mestaruuden pronssia. Baerbock oli 16-vuotiaana vaihto-oppilaana Yhdysvalloissa..
Baerbock opiskeli oikeustiedettä ja valtio-oppia Hampurin yliopistossa vuosina 2000–2004. Maisteriksi hän valmistui London School of Economics:sta 2005 pääaineenaan kansainvälinen oikeus. Baerbock on aloittanut väitöskirjan teon kansainvälisestä oikeudesta Freie Universität Berlinssä, mutta opinnot ovat toistaiseksi jäissä..
Vuosina 2000–2003 Baerbock työskenteli freelancer-toimittajana. Hän oli vihreiden europarlamenttiedustajan Elisabeth Schroedterin avustajana vuosina 2005–2008.
Poliittinen ura

Baerbock sai ensikosketuksensa politiikkaan jo nuorena, kun hänen vanhempansa veivät hänet ydinvoimaa vastustavaan mielenosoitukseen. Vihreisiin hän liittyi vuonna 2005..
Ensimmäistä kertaa Baerbock oli liittopäivävaalien ehdokkaana vuonna 2009 mutta ei tullut valituksi. Hän nousi liittopäivien edustajaksi vuonna 2013. Vuoteen 2017 asti hän toimi puolueen ilmastopoliittisen toimikunnan puheenjohtajana..
Vuosina 2009–2013 Baerbock toimi Brandenburgin vihreiden puheenjohtajana.. Koko Saksan vihreiden puheenjohtajaksi Baerbock nousi 27. tammikuussa 2018 yhdessä Robert Habeckin kanssa.
Baerbock oli vihreiden ehdokas Saksan liittokansleriksi vuoden 2021 liittopäivävaaleissa.
Näkemyksiä

Baerbock on poikennut Saksan vihreiden perinteisestä linjasta asemoitumalla puolustuspoliittisissa kysymyksissä lähemmäksi poliittista keskustaa ja kuvailemalla Natoa korvaamattomaksi osaksi Euroopan puolustusta. Hän suhtautui kriittisesti Nord Stream 2 -kaasuputkeen. Lisäksi hän pyrkii siihen, että Saksa lopettaisi hiilen energiakäytön vuoteen 2030 mennessä..
Baerbock sanoi elokuussa 2020, että Saksan ja EU:n tulisi painostaa Kiinaa yhä enemmän maan huonosta ihmisoikeustilanteesta. Yhteistyön Kiinan kanssa pitäisi olla ehdollista ja maan rikkoessa ihmisoikeuksia tulisi mahdolliset kauppaneuvottelut jäädyttää..
Saksan autobahn-teille Baerbock on ehdottanut 130 km/t -nopeusrajoituksia.
Yksityiselämä

Baerbock on naimisissa PR-managerina toimivan Daniel Holefleischin kanssa. Parilla on kaksi lasta. Perhe asuu Potsdamissa. Baerbockin isoisä Waldemar oli natsi.
Aiheesta muualla

Annalena Baerbock
Ansar al-Sharia (Tunisia)

| Ansar al-Sharia |
| --- | --- |

Perustettu:  2011
Tyyppi:  Islamistinen terroristijärjestö
Toiminta-alue:   Tunisia
Johtaja:  Abu Ayadh al-Tunisi
Infobox OKNimi-testi OK: 
Ansar al-Sharia (suom. Islamilaisen lain kannattajat Tunisiassa) on Tunisiassa toimiva islamistinen terroristijärjestö.
Historia

Ansar al-Sharia perustettiin presidentti Zine el-Abidine Ben Alin vallasta syösseen Tunisian vallankumouksen jälkeen vuonna 2011. Liikkeen johtaja Seif Allah Ibn Hussein, joka tunnetaan paremmin nimellä Abu Ayadh al-Tunisi, oli vangittuna ennen vallankumousta ja pääsi sen myötä vapaaksi. Hän pakeni kuitenkin maan alle, kun Tunisian viranomaiset antoivat hänestä pidätysmääräyksen yhteyksistä syyskuussa 2012 Yhdysvaltojen suurlähetystöä vastaan tehtyyn iskuun, jossa sai surmansa neljä henkilöä. Seuraavan vuoden toukokuussa poliisi otti yhteen järjestöä kannattaneiden mielenosoittajien kanssa sen jälkeen, kun järjestön vuosittainen kokous kiellettiin. Elokuussa 2013 Tunisian viranomaiset julistivat Ansal al-Sharian terroristijärjestöksi ja sillä väitettiin olevan yhteys oppositiojohtajien Chokri Belaidin ja Mohamed Brahmin murhiin.
Järjestö

Ansar al-Sharia itse on kiistänyt syytökset terrorismista. Se on saanut kannatusta tekemällä hyväntekeväisyystyötä etenkin köyhillä ja työttömyyden vaivaamilla alueilla Tunisiassa. Järjestö itse on kiistänyt yhteydet ulkomaisiin järjestöihin, mutta sen johtajalla Abu Ayadh al-Tunisilla uskotaan olevan yhteyksiä al-Qaidan johtoon. Järjestön eräänä ongelmana on uskottu olevan puolen valinta keskenään kilpailevien al-Qaidan ja Isiksen välillä. Tunisian viranomaisten mukaan järjestö tekee yhteistyötä Libyan Ansar al-Sharian kanssa.
BURRDA

| BURRDA |
| --- | --- |

Perustettu:  2007
Kotipaikka:  Geneve, Sveitsi; Doha, Qatar
Toimiala:  asuste- ja vaateteollisuus
Tuotteet:  urheiluvaatteet ja -varusteet
Kotisivu:  www.burrda.com
Infobox OKVirheellinen NIMI-arvo: 
BURRDA on urheiluvarustevalmistaja, joka valmistaa vaatteita ja kenkiä jalkapalloa, käsipalloa, rugbyä, juoksua ja harjoittelua varten. Yritys perustettiin Sveitsin Genevessä vuonna 2007 ja sen päämajat sijaitsevat nykyisin Genevessä ja Qatarin Dohassa. Tunnettuja BURRDAn urheiluvaatteissa urheilevia joukkueita ovat muun muassa Belgian ja Tunisian jalkapallomaajoukkueet, Yhdysvaltain käsipallomaajoukkue sekä Ranskan jalkapallon pääsarjassa Ligue 1:ssä pelaava OGC Nice.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Antti Achrenius

| Anders Achrenius> Nousiaisten kirkkoherra |
| --- | --- |
 1778–1810 
Edeltäjä:  Anders Planman
Seuraaja:  Josef Hoeckert
Henkilötiedot
Syntynyt: 5. huhtikuuta 1745 Turku
Kuollut: 23. heinäkuuta 1810 (65 vuotta) Nousiainen
Vanhemmat:  Abraham Achrenius Kristina Katarina Svanbeck
Puoliso:   Kristina Katarina Sahlstedt (vih. 1776) 
Lapset:  10
Muut tiedot
Koulutus:  Maisteri (1766)
Tutkinnot:  Turun akatemia
Uskonto:  kristinusko
Tunnustuskunta:  pietismi
Anders (Antti) Achrenius (5. huhtikuuta 1745 Turku – 23. heinäkuuta 1810 Nousiainen) oli suomalainen pappi ja pietistijohtaja.
Anders Achrenius oli rukoilevaisuuden hengellisen isän, Nousiaisten kirkkoherrana toimineen Abraham Achreniuksen poika. Anders Achrenius opiskeli Turun akatemiassa vuodesta 1758 valmistuen filosofian maisteriksi 24. heinäkuuta 1766. Hänet vihittiin papiksi Turun hiippakunnassa 18. helmikuuta 1769 ja toimi sen jälkeen isänsä Nousiaisen kirkkoherran apulaisena. Vuonna 1778 Achreniuksesta tuli Nousiaisten kirkkoherra ja vuosina 1793–1806 hän toimi lääninrovastina. Kirkkoherraksi kuningas nimitti Achreniuksen ilman virkaehdotusta seurakunnan vahvan kannatuksen ansiosta. Achrenius piti Nousiaisten pappilassa pyhäpäivisin seuroja, jotka olivat erittäin suosittuja. Niissä on arvioitu kesäisin käyneen jopa 400 henkeä. Achreniuksen uskonkäsitystä on pidetty varsin evankelisena.
Halullisten Sieluin Hengelliset Laulut

Achreniusta on pidetty aiemmin merkittävänä virsirunoilijana, mutta nykyisin asiasta ei olla enää varmoja. Vuonna 1790 ilmestyi 26 virttä sisältänyt virsikokoelma Halullisten Sieluin Hengelliset Laulut, jonka virsista 12 kuuluu nykyiseen virsikirjaan. Aiemmin on oletettu, että Anders (Antti) Achrenius olisi kirjoittanut tai suomentanut kaikki kokoelman virret. Onni Kurvisen tutkimukset ovat kuitenkin osoittaneet, että kokoelman toimitti ja julkaisi Turun ruotsalaisen seurakunnan kappalainen, myöhemmin Ulvilan kirkkoherrana toiminut Bengt Jakob Ignatius. Virret ovat useiden henkilöiden kirjoittamia tai ruotsista kääntämiä. Ignatius ja Achrenius olivat kuitenkin samanhenkisiä heränneitä ja hyviä ystäviä, joten Achrenius on mahdollisesti osallistunut toimintaan.
Perhe

Achreniuksen puoliso vuodesta 1776 oli kuninkaallisen sihteerin Abraham Sahlstedtin tytär Kristina Katarina. He saivat kymmenen lasta. Heistä Anders Johan Achrenius (1778–1819) toimi Naantalin pormestarina. Poika Otto Jonathan Achrenius (1782–1849) tuli ylioppilaaksi, mutta sairastui mielisairauteen. Tytär Kristina Katarina (1786–1856) meni naimisiin vänrikki Gustaf Reinhold Finckenbergin kanssa. Finckenberg oli vuokralla Lemun Nyynäisten tilalla vuosina 1801–1823.
Aurignac

| Aurignac |
| --- | --- |

 vaakuna
 Aurignac
 Koordinaatit: 43°13′10″N, 0°52′49″E 
Valtio:  Ranska
Alue:  Occitanie
Departementti:  Haute-Garonne
Arrondissementti:  Saint-Gaudens
Pinta-ala:  
 – Kokonaispinta-ala:  18,0 km²
Väkiluku (2016):  1 200 
 – Väestötiheys:  66 as./km²
Kunnan numero:  31028
 
 Kunnan kotisivut 
Infobox OKVirheellinen NIMI-arvo: 
Aurignac on kunta Ranskan eteläosassa Haute-Garonnen departementissa Occitanien alueella. Se sijaitsee noin 75 kilometriä Toulousen kaupungista lounaaseen.
Aurignacin luola
Aurignac on tullut tutuksi paleontologiasta. Vuonna 1860 arkeologi Édouard Lartet aloitti kaivaukset paikallisessa Aurignacin luolassa. Löydöt johtivat Aurignacin kulttuurin löytymiseen, ja sen todettiin vaikuttaneen Euroopassa vuosina 37 000 - 28 000 eaa. myöhäispaleoliittisella kaudella. Kylässä on esihistorian museo Musée de l’Aurignacien.
Aiheesta muualla

Kuvia tai muita tiedostoja aiheesta Aurignac Wikimedia Commonsissa
Auriglobus

| Auriglobus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Auriglobus  Kottelat, 1999
Infobox OKNimi-testi OK: 
Auriglobus on  aasialaisten pallokalojen suku, johon luetaan neljä tai viisi lajia.   Ne ovat melko pienikokoisia makeanveden kaloja.  Joitakin, varsinkin messinkipallokalaa, pidetään akvaariokaloina.
Lajit

Borneonpallokala Auriglobus amabilis  (syn.  Chonerhinos amabilis) 7 cm
Messinkipallokala A. modestus 10 cm
Smaragdipallokala A. nefastus  13 cm
Kiiltopallokala A. remotus 6 cm
Aurinkopallokala A. silus (syn. Chonerhinos silus) 10 cm
Artur Mkrttšjan

| Artur Mkrttšjan> Արթուր Ասլանի Մկրտչյան |
| --- | --- |
 Mkrttšjan Vuoristo-Karabahilaisessa postimerkissä vuodelta 1993.
Vuoristo-Karabahin korkeimman neuvoston 1. puheenjohtaja
 7. tammikuuta 1992 – 14. huhtikuuta 1992  
Edeltäjä:  Virka perustettu
Seuraaja:  Georgi Petrosjan
Henkilötiedot
Syntynyt: 16. helmikuuta 1959 Uhtadzor, Vuoristo-Karabah, Azerbaidžanin SNT, Neuvostoliitto
Kuollut: 14. huhtikuuta 1992 Stepanakert, Vuoristo-Karabahin tasavalta
Lapset:  2
Tiedot
Puolue:  Armenian vallankumouksellinen liitto
Artur Aslani Mkrttšjan (arm. Արթուր Ասլանի Մկրտչյան; s. 16. helmikuuta 1959 Uhtadzor, Vuoristo-Karabah, Azerbaidžanin SNT – 14. huhtikuuta 1992 Stepanakert) oli Vuoristo-Karabahin tasavallan korkeimman neuvoston ensimmäinen puheenjohtaja, joka valittiin virkaansa 7. tammikuuta 1992. Hän vahvisti merkittävästi Vuoristo-Karabahin tasavallan puolustuskykyä, mutta joutui ammutuksi epäselvissä olosuhteissa huhtikuussa 1992.
Elämä

Mkrttšjan syntyi vuonna 1959 Uhtadzorin kylässä, Hadrutin piirissä, Vuoristo-Karabahin autonomisella alueelle. Hän opiskeli historiaa Jerevanin yliopistossa, josta valmistuttuaan hän siirtyi suorittamaan ylempää korkeakoulututkintoa antropologian ja etnografian instituutissa Moskovassa. Vuosina 1981–1983 hän työskenteli Armenian etnografisessa museossa. Vuonna 1986 hän palasi kotikaupunkiinsa työskentelemään Hadrutin historiallis-geologisen museon johtajana ja vuonna 1988 hän puolusti väitöskirjaansa ja sai historiatieteiden kandidaatin tutkinnon.
Mkrttšjan oli aktiivinen Karabah-liikkeen alkuaikona ja liittyi Armenian vallankumoukselliseen liittoon. Puolueen voitettua Vuoristo-Karabahin parlamenttivaalit vuonna 1991, hänet valittiin Vuoristo-Karabahin korkeimman neuvoston puheenjohtajaksi 7. tammikuuta 1992. Vuoristo-Karabahin sota alkoi muutama viikko myöhemmin. Sodassa Mkrttšjan pyrki puolustamaan Vuoristo-Karabahia Azerbaidžanilta.
Mkrttšjan kuoli asunnossaan Stepanakertissa merkillisissä olosuhteissa 14. huhtikuuta 1992. Vaikka Vuoristo-Karabahin sisäministerin alustavassa raportissa todettiin, että tuntemattomat ”asemiehet” olivat tappaneet Mkrttšjanin, myöhemmässä virallisessa raportissa tapaus kuvattiin itsemurhaksi. Ketään ei ole koskaan asetettu syytteeseen hänen kuolemansa johdosta. Hänen seuraajansa korkeimman neuvoston puheenjohtajana oli Georgi Petrosjan.
Antero Lehtonen

| Antero Lehtonen> Henkilötiedot |
| --- | --- |
Syntynyt: 12. huhtikuuta 1954 (ikä 70) Tampere
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pelaajaura
Pääsarjaura:  1971–1987
Seurat:  Tappara (SML) TPS (SML) Washington Capitals (NHL) JYP (SML)
Antero Lehtonen (s. 12. huhtikuuta 1954 Tampere) on suomalainen jääkiekkoilija. Hän pelasi vasempana laitahyökkääjänä.
Suomessa Lehtonen tuli tunnetuksi etenkin maalintekijänä. Hän pelasi lähinnä Tapparassa ja oli avainpelaajia sen saavuttaessa Suomen-mestaruudet vuosina 1975 ja 1979. Lehtonen edusti Suomea vuoden 1974 nuorten MM-kisoissa sekä jääkiekon MM-kisoissa 1977, 1979 ja 1981.
Tultuaan valituksi SM-liigan tähtikentälliseen 1979, Lehtonen allekirjoitti ammattilaissopimuksen NHL-seura Washington Capitalsin kanssa. Lehtonen pelasi suurimman osan kaudesta 1979–1980 Washingtonissa ja saavutti 21 pistettä 65 ottelussa puolustavan hyökkääjän roolissa.
Lehtonen palasi Tapparaan seuraavalla kaudella ja pelasi vielä TPS:ssa sekä liigatulokas JyP HT:ssa ennen lopettamistaan vuonna 1987. SM-liigassa Lehtonen teki seitsemällä kaudella vähintään 20 maalia kaudessa.
Aiheesta muualla

Antero Lehtonen The Internet Hockey Databasessa (englanniksi)
Antero Lehtonen – nhlfinns.net
| 0 | 1 | 2 |
| --- | --- | --- |
| Edeltäjä: Pekka Rautakallio | Matti Keinonen -palkinnon voittaja 1979 | Seuraaja: Reijo Leppänen |
Arla Salo

Arla Salo (s. 15. maaliskuuta 1993) on suomalainen salibandyn pelaaja, pelipaikaltaan maalivahti. Hän on edustanut naisten Salibandyliigassa Tikkurilan Tiikereitä kausina 2010–2013, helsinkiläistä M-Teamia kausina 2013–2017 sekä Porvoon Salibandyseuraa kaudesta 2017–2018 alkaen. Hän voitti Suomen-mestaruuden vuonna 2021 ja saavutti SM-hopeaa vuonna 2019. Hän on pelannut liigassa kauden 2021–2022 runkosarjan loppuun mennessä 226 runkosarjaottelua ja 62 pudotuspeliä. Kaudella 2015–2016 Salo teki liigan ennätyksen torjumalla kauden aikana kuusi rangaistuslaukausta.
Salo voitti nuorten maailmanmestaruuden vuonna 2012.
António Pinho Vargas

António Pinho Vargas (s. 15. elokuuta 1951 Vila Nova de Gaia) on portugalilainen muusikko. Hän on kirjoittanut myös musiikkiaiheisia kirjoja ja esseitä.
Vargas opiskeli historiaa Porton yliopistossa. Vuosina 1987–1990 hän opiskeli Rotterdamin konservatoriossa. Hän on opettanut Lissabonissa sävellystä vuodesta 1991 lähtien.
Vargas on julkaissut useita jazz-albumeita, joista ensimmäinen oli Outros Lugares (1983). Alankomaista palattuaan hän on toiminut pääasiassa klassisen musiikin säveltäjänä.
Diskografia

1983 - Outros Lugares
1985 - Cores e Aromas
1987 - As Folhas Novas Mudam de Cor
1989 - Os Jogos do Mundo
1991 - Selos e Borboletas
1996 - A Luz e a Escuridão
1998 - Mãos
Aiheesta muualla

Viralliset sivut (portugaliksi), (englanniksi)
Arkó

Arkón saari (taustalla).
| --- | --- |
Muut nimet:  Árkos (Άρκος)
Sijainti:  39°09′01″N, 23°31′06″E, Skiáthos Sporadit, Thessalia Kreikka
Saariryhmä:  Pohjoiset Sporadit
Merialue:  Egeanmeri, Välimeri
Pinta-ala:  0,414 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Arkó (kreik. Αρκό) eli Árkos (Άρκος) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skiáthoksen itäpuolella. Saaren pinta-ala on 0,414 neliökilometriä ja se on asumaton (vuonna 2011). Hallinnollisesti Arkó kuuluu Skiáthoksen kuntaan, Sporadien alueyksikköön ja Thessalian alueeseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Αρκό Σκιάθου
Pohjoiset Sporadit
| --- | --- |
Pääsaaret:   Alónnisos  Skiáthos  Skópelos  Skýros 
Pienemmät saaret:   Adelfoí  Ágios Ermólaos  Ágios Geórgios  Arkó  Aspronísi  Atsítsa  Dasiá  Diavátes Éxo Diavátis  Mésa Diavátis  Gioúra  Kalogriá  Koúlouri  Koumpí  Kyrá Panagiá  Lakkonísi  Lakkonísia  Lechoúsa  Maragkós  Mikró  Pappoús  Pelérissa  Peristéra  Pipéri  Platý  Prásso Gioúron  Prásso Skántzouras  Psathoúra  Psathonísi  Répi  Ríneia  Sarakinó  Skántzoura  Skyropoúla  Strongyló  Tsougkriá  Tsougkriáki  Válaxa  Vrykolakonísia
Angel Witch

| Angel Witch |
| --- | --- |


Tiedot
Toiminnassa:  1977–
Tyylilaji:  NWOBHM, heavy metal
Kotipaikka:  Lontoo, Yhdistynyt kuningaskunta
Laulukieli:  englanti
Jäsenet:  Kevin Heybourne   Chris Fullard   Will Palmer   Andy Prestidge  
Levy-yhtiö:  EMI   Bronze Records   Killerwatt Records   Metal Blade Records  
Angel Witch on brittiläinen heavy metal -yhtye, joka perustettiin vuonna 1977. Yhtye edustaa NWOBHM-tyyliä. Angel Witchin debyyttialbumi Angel Witch julkaistiin vuonna 1980. Yhtye käytti perustamisvuotenaan nimeä Lucifer, mutta vaihtoi sen kitaristi Bob Downingin lähdettyä vuonna 1978. Angel Witch on hajonnut vuosien varrella useasti, ja ainoana alkuperäisenä jäsenenä on pysynyt laulaja-kitaristi Kevin Heybourne.
Yhtyeen julkaisut ovat olleet viime vuosina pääosin live-äänitteitä ja kokoelmia. Yhtye myös keikkailee ahkerasti.
Tuotanto > Albumit

Angel Witch LP (1980 Bronze Records)
Screamin' and Bleedin CD/LP (1985 Killerwatt Records)
Frontal Assault CD/LP (1986 Killerwatt Records)
Resurrection CD (2000 Crook'd Records)
Angel of Death CD (2006 Mausoleum Records)
As Above, So Below CD (2012)
Angel of Light (2019)
Tuotanto > Singlet/EP:t

"Sweet Danger" 12"/7" single (1980 EMI)
"Angel Witch" 7" single (1980 Bronze Records)
Loser 7" EP (1981 Bronze Records)
"Goodbye" 7" single (1985 Killerwatt Records)
"They Wouldn't Dare" single (2003 Archaic Temple Productions)
"Don't Turn Your Back" single (2019)
Tuotanto > Livealbumit

Doctor Phibes (1986 Raw Power Records)
Live live CD (1990 Metal Blade Records)
'82 Revisited live CD (1996 IRS Records)
Sinister History (1999)
2000: Live At The LA2 live CD (2000 Angel Witch)
Angel Witch (Expanded Edition) (2005 Sanctuary Records)
Burn the White Witch - Live in London (2009)
Aiheesta muualla

Kuvia tai muita tiedostoja aiheesta Angel Witch Wikimedia Commonsissa
Arnsberg

| Arnsberg |
| --- | --- |
 Näkymä Schlossbergiltä Arnsbergin vanhaankaupunkiin.
 vaakuna
 Arnsberg
 Koordinaatit: 51°24′N, 8°4′E 
Valtio:  Saksa
Osavaltio:  Nordrhein-Westfalen
Hallintopiiri:  Arnsberg
Piirikunta:  Hochsauerlandkreis
Hallinto:  
 – Pormestari:  Ralf Paul Bittner (SPD)
Pinta-ala:  
 – Kokonaispinta-ala:  193,72 km²
Korkeus:  200 m
Väkiluku (31.12.2022):  74 323
 – Väestötiheys:  384 as./km²
 
 www.arnsberg.de  
Infobox OKVirheellinen NIMI-arvo: 
Arnsberg on kaupunki Nordrhein-Westfalenin osavaltiossa, Saksassa. Se sijaitsee Ruhr-joen laaksossa Hochsauerlandkreisin piirikunnan luoteisosassa.
Kaupunkia rajaa pohjoisessa Ensen ja Möhnesee kunnat sekä Warsteinin kaupunki, idässä Mescheden kaupunki, etelässä Sundernin kaupunki ja lännessä Balven ja Mendenin kaupungit. Vuoden 2022 lopussa siellä oli 74 323 asukasta. Pinta-alaltaan se on 193,72 neliökilometrin kokoinen. Asukastiheys on 384 as./km². Kaupunki on jaettu 15 eri kaupunginosaan, joista runsasväkisin on Neheim. Kaupungin pohjois–etelä-suuntainen pituus on noin 13 kilometriä ja itä–länsi-suuntainen puolestaan noin 24 kilometriä.
Arnsberg sai kaupunkioikeudet vuonna 1238. Historiansa aikana kaupunki on toiminut muun muassa Westfalenin herttuakunnan pääkaupunkina. Nykymuotoinen Arnsberg muodostettiin vuonna 1975, kun Arnsbergin ja Neheim-Hüstenin kaupungit sekä 12 muuta kuntaa liitettiin yhteen.
Aiheesta muualla

Kuvia tai muita tiedostoja aiheesta Arnsberg Wikimedia Commonsissa
Arnsbergin kaupungin viralliset Internet-sivut (saksaksi)
Merkinnän syy: historia, talous, väestö, kulttuuri
Arhip Nekolenko

| Arhip Nekolenko> Henkilötiedot |
| --- | --- |
Syntynyt: 11. maaliskuuta 1996 (ikä 28) Marjino
Kansalaisuus:   Venäjä
Jääkiekkoilija
Pelipaikka:  laitahyökkääjä
Maila:  Oikea
Pituus:  193 cm
Paino:  97 kg
Seura
Seura:  Metallurg Magnitogorsk
Sarja:  KHL
Pelinumero:  12
Aik. seurat:  SKA Pietari (KHL) SKA-Neva (VHL) Jugra Hanty-Mansijsk (KHL) Rubin Tjumen (VHL)
KHL-varaus:  20. varaus, 2013 HK Spartak Moskova
Arhip Nekolenko (ven. Архип Неколенко, s. 11. maaliskuuta 1996 Marjino, Venäjä) on venäläinen jääkiekkoilija, joka pelaa laitahyökkääjänä ja edustaa KHL-joukkue Metallurg Magnitogorskia.
Perhe

Nekolenkolla on yksi isoveli, Ilya Nekolenko, joka edustaa KHL-liigassa pelaavaa Neftehimik Nižnekamskia.
Saavutukset

EOYF hopeamitali: 2013
MHL mestari: 2014
Gagarin Cup: 2017
Aiheesta muualla

Arhip Nekolenko The Internet Hockey Databasessa (englanniksi)
Arhip Nekolenko Elite Prospects. Everysport Media Group AB. (englanniksi)
Artturi Laitinen

Artturi Antti Laitinen (20. huhtikuuta 1882 Utajärvi – 5. tammikuuta 1959 Oulu) oli suomalainen kansakoulunopettaja, talousneuvos ja Maalaisliiton kansanedustaja.
Laitisen vanhemmat olivat maanviljelijä Abram (Aappo) Laitinen ja Margareeta Siira. Hän valmistui kansakoulunopettajaksi Kajaanin opettajaseminaarista 1904. Laitinen toimi opettajana Suomussalmen kirkonkylän kansankoulussa 1904–1909. Jouduttuaan erotetuksi tästä virasta hän oli opettajna Helsingin yksityisessä valmistavassa koulussa 1910–1913 ja Helsingin Kristillisessä kansanopistossa 1912–1913. Laitinen oli 1913–1914 opettajana Suomussalmen Kiannanniemen kansakoulussa ja sen jälkeen hän oli opettajana Utajärven kirknkylän kansakoulussa 1914–1943. Eläkkeelle jäätyään Laitinen oli vielä Utajärven kunnallisen keskikoulun uskonnonopettajana 1947–1949. Hän sai talousneuvoksen arvon 1952.
Laitinen oli Maalaisliiton kansanedustajana 1909–1910 edustaen Oulun läänin eteläistä vaalipiiriä. Hän oli Utajärven kunnanvaltuuston puheenjohtaja yli 20 vuoden ajan ja oli myös useiden kunnan lautakuntien puheenjohtaja sekä toimi osan aikaa Utajärven kunnankirjurina ja rahastonhoitajana.
Laitisella oli myös maatila Utajärvellä. Hän oli perustamassa Utajärven Valo sähköyhtiötä ja toimi sen ensimmäisenä johtajana. Talvi- ja jatkosodan aikana Laitinen toimi vankileirin päällikkönä.
Laitinen tuli kansanedustajakaudellaan tunnetuksi ns. Laitisen jutun takia. Kesällä 1909 joukko suomussalmelaisia kirkkoherra A. B. Calamniuksen johdolla jätti valituksen kouluylihallituksen Laitisen toiminnasta opettajana. Valituksen mukaan Laitinen oli käyttäytynyt sopimattomasti koulun tyttöoppilaita kohtaan muun muassa suutelemalla tyttöjä sekä saunomalla näiden kanssa ja lisäksi hänen opettajan työnsä oli kärsinyt Laitisen hankkimien useiden sivutoimien takia. Tutkimuksen jälkeen koulun johtokunta pidätti joulukuussa 1909 Laitisen virastaan vuoden ajaksi. Päätökseen tyytymätön Kajaanin piirin kansakoulutarkastaja Oskar Wuorisalmi valitti siitä kouluylihallitukseen. Marraskuussa 1910 kouluylihallitus katsoi toteennäytetyksi että Laitinen oli syyllistynyt haureelliseen käytökseen tyttöoppilaitaan kohtaan ja aiheuttanut näin suurta pahennusta paikkakunnalla. Niinpä kouluylihallitus erotti Laitisen kokonaan opettajan virasta.
Arnulf (keisari)

Kärntenin Arnulfin sinetti vuodelta 896.
Arnulf Kärnteniläinen (saks. Arnulf von Kärnten; 850 – 8. joulukuuta 899) oli karolingien hallitsijasukuun kuulunut hallitsija, joka oli Itä-Francian kuningas vuodesta 887, kiistelty Italian kuningas vuodesta 894 ja Pyhän saksalais-roomalaisen keisarikunnan hallitsija vuodesta 896 kuolemaansa asti.
Arnulf Kärnteniläinen oli Kaarle Paksun vanhemman veljen, Baijerin kuninkaan Karlomanin, avioton lapsi. Arnulfilla oli Ota-niminen vaimo, jonka kanssa hänellä oli poika Ludvig Lapsi. Arnulfilla oli myös kaksi aviotonta poikaa, Ratold ja Zwentibold, joista jälkimmäisestä hän teki Lotharingian kuninkaan vuonna 895. Arnulf kruunattiin Pyhän saksalais-roomalaisen keisarikunnan hallitsijaksi 22. helmikuuta 896, ja hän hallitsi sitä kuolemaansa, 8. joulukuuta 899, asti. Itä-Francian kuninkuus periytyi tuolloin vasta kuusivuotiaalle Ludvig Lapselle.
Aiheesta muualla

Kuvia tai muita tiedostoja aiheesta Arnulf Wikimedia Commonsissa
| 0 | 1 | 2 |
| --- | --- | --- |
| Edeltäjä: Kaarle Paksu | Itä-Francian kuningas 887–899 | Seuraaja: Ludvig Lapsi |
| 0 | 1 | 2 | 3 |
| --- | --- | --- | --- |
|  | Edeltäjä: Lambert II | Pyhän saksalais-roomalaisen valtakunnan hallitsija 896–899 | Seuraaja: Ludvig III |